钦定古今图书集成/明伦汇编/氏族典/第331卷 > 刘虞
## 钦定古今图书集成/明伦汇编/氏族典/第331卷 > 刘虞

按《后汉书刘虞传》，“虞字伯安，东海郯人。祖父嘉，光禄
勋。虞初举孝廉，稍迁幽州刺史，公事去官。中平初，黄
巾作乱，拜虞甘陵相，绥抚荒馀，以蔬俭率下。迁宗正。
前中山相张纯、前太山太守。张举为乱，率步骑五万
入青、冀二州，杀害吏民。朝廷以虞威信素著，恩积北
方。明年，复拜幽州牧，举、纯走出塞，馀皆降散。纯为其”
客所杀，送首诣虞。灵帝遣使者就拜太尉，封容丘侯。
及董卓秉政，进封襄贲侯。初平元年，征为太傅。道路
隔塞，王命竟不得达。初，诏令公孙瓒讨乌桓，受虞节
度。瓒但务会徒众，以自强大，而纵任部曲，侵扰百姓。
而虞为政仁爱，念利民物，由是与瓒渐不相平。瓒屡
违节度，积不能禁，乃遣使奉章陈其暴掠之罪，瓒亦
上虞“禀粮不周，二奏交驰，互相非毁，朝廷依违而已。”
瓒乃筑京于蓟城以备虞，虞密谋讨之，四年，遂自率
屯兵攻瓒。虞兵不习战，遂大败，北走居庸县。瓒追攻
之，城陷，遂执虞。会天子遣使者段训增虞封邑，瓒乃
诬虞前与袁绍等欲称尊号，胁训斩虞于蓟市。子和
后从袁绍报瓒云。